মন খারাপ নিয়ে কেটে যায় দিনটি । পরদিন খুব সকালে তার ঘুম ভেঙ্গে যায় । সে দিন রাখী পূর্নিমা । দাদার ও পুরানো রাখীর দিনগুলোর কথা তার মনে পরে যায় । সে দেরাজ থেকে একটা রাখী বার করে । রাখীটা সে এইবছর দাদাকে পাঠাবে বলে কিনেছে । বিগত কয়েক বছর সে রাখী পার্সেল করে দাদাকে পাঠিয়েছিল । কিন্তু সে কোনো উত্তরই পায় নি । এইবছর হয়তো একই ফল হবে । দাদা কী তার নিজের বোনকে একটা চিঠি বা ই-মেল করতে পারে না । কথাগুলি ভেবে মুষড়ে পরে সে । আয়নার সামনে নিজেকে দেখে মনটাকে শক্ত করে । সে এক সিদ্ধান্ত নেয় ।